MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.51
privind aprobarea Regulamentului local privind condițiile de amplasare a construcțiilor cu caracter provizoriu pentru desfășurarea activităților de comerț stradal pe raza municipiului Craiova
           Consiliul Local al Municipiului Craiova, întrunit în şedinţa ordinară din data de 29.01.2026;
 Având în vedere referatul de aprobare nr.2679/2026, raportul nr.11427/2026 întocmit de Direcţia Urbanism şi Amenajarea Teritoriului şi raportul de avizare nr.17633/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea Regulamentului local privind condițiile de amplasare a construcțiilor cu caracter provizoriu pentru desfășurarea activităților de comerț stradal pe raza municipiului Craiova și avizele nr.1/2026 al Comisiei II- Urbanism, protecţia mediului şi conservarea monumentelor și  nr.1/2026 al Comisiei V- Juridică, Administraţie Publică şi Drepturi Cetăţeneşti;    
     În conformitate cu prevederile Legii nr.50/1991 privind autorizarea executării lucrărilor de construcții, republicată, cu modificările si completarile ulterioare, Legii nr.350/2001 privind amenajarea teritoriului și urbanismul, republicată, cu modificările si completările ulterioare, Legii nr.10/1995 privind calitatea în constructii, republicată, cu modificările si completările ulterioare, Legii nr.422/2001 privind protejarea monumentelor istorice, republicată, cu modificările si completările ulterioare, Legii nr.650/2002 privind aprobarea Ordonanței Guvernului nr.99/2000 privind comercializarea produselor si serviciilor de piată, republicată, cu modificările si completările ulterioare, Hotărârii Guvernului nr.333/2003 pentru aprobarea Normelor metodologice de aplicare a Ordonanței Guvernului nr.99/2000 privind comercializarea produselor si serviciilor de piată, Legii nr.10/2020 pentru modificarea si completarea Ordonanței Guvernului nr.71/2002 privind organizarea și funcționarea serviciilor publice de administrare a domeniului public și de interes local, Legii nr.222/2020 privind protejarea populației împotriva unor activităti de producție, comerț si sau prestări de servicii ilicite, precum și pentru completarea Ordonantei Guvernului nr.21/1992 privind protectia consumatorilor, Legii nr.15/2016 privind modificarea si completarea Legii nr.349/2002 privind prevenirea si combaterea efectelor consumului produselor din tutun, Hotărârii Guvernului nr.584/2001 privind amplasarea unor obiecte de mobilier urban, Hotărârii Guvernului nr.384/2004 privind exercitarea comertului cu produse si servicii de piata in unele zone publice, republicată, cu modificările si completarile ulterioare, Ordonantei Guvernului nr.2/2001 privind regimul juridic al contraventiilor, cu modificările si completarile ulterioare, Legii nr.155/2010 a Politiei Locale, republicată, cu modificările si completările ulterioare și Legii nr.52/2003 privind transparență decizională în administratia publică;
În temeiul art.129 alin.2 lit. c și d coroborat cu alin.6 lit.c și alin.7 lit.n, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:
Art.1. Se aprobă Regulamentul local privind condițiile de amplasare a construcțiilor cu caracter provizoriu pentru desfășurarea activităților de comerț stradal pe raza municipiului Craiova, prevăzut în anexa care face parte integrantă din prezenta hotărâre.
Art.2. Se aprobă încetarea efectelor Hotărârii Consiliului Local al Municipiului Craiova nr.37/2025.
Art.3. Primarul Municipiului Craiova, prin aparatul de specialitate: Serviciul  Administraţie Publică Locală şi Relaţii cu Consiliul Local, Direcţia Urbanism şi Amenajarea Teritoriului, Direcția Patrimoniu, Poliția Locală a Municipiului Craiova și ECO URBIS S.R.L. vor aduce la îndeplinire prevederile prezentei hotărâri.

